कुल रत्न तुलाधर
कुल रत्न तुलाधर (6 July 1918 – 2 March 1984) नेपालको निजामती बिभागको पहिलो मुख्य इन्जिनियर हुन् । उनले बि.सं २००८ देखि २०१४ सम्म सेवा गरे ।  उनको मुख्य कार्यहरूमा  त्रिभुवन राजपथको निर्माण पर्छ जुन राजमार्गले काठमाडौँ देखि दक्षिणी सिमाना सम्म जोड्थ्यो ।

तुलाधरले नेपालको आधुनिक इतिहासमा इन्जिनियरिङ  अध्ययन शिक्षा विकासमा ठूलो भूमिका निर्वाह गरेका छन् ।

तुलाधरको जन्म काठमाडौँ असनमा बाबु आशा रत्न तुलाधार र आमा लक्ष्मी मया तुलाधरबाट  भएको थियो । दरबार हाई स्कुलबाट पढाई पुरा गरेपछी उनी त्रिचन्द्र क्याम्पसमा भर्ना भएर आइ.एससी  पढे  र पटना विश्वविद्यालयबाट पढाई पुरा गरे ।   तुलाधरले कलकत्ता विश्वविद्यालयमा थप पढाईको लागि भर्ना भए जहाँबाट उनले इन्जिनियरिङ  को अध्ययन पुरा गरे । 

उनी नेपाल इन्जिनियरिङ इन्स्टिच्युटको प्रथम प्रिन्सिपल नियुक्त भए , इन्जिनियरिङ अध्ययन संस्थान, त्रिभुवन विश्वविद्यालयको प्रथम डिन बने। १९७७ मा उनी लोक सेवा आयोग (नेपाल)को सदस्यमा नियुक्त भए र उनले १९८३ सम्म सेवा गरे ।

सम्मान 
तुलाधरलाई १९६२ मा बेलायतको सम्मानार्थ कमाण्डर " अडर अफ ब्रिटिश एम्पाएर"बाट सम्मानित गरियो ।  उनलाई राजाले गोरखा दक्षिण बाहु प्रथम श्रेणी , र त्रिशक्ति पट्ट दोश्रो श्रेणीले सम्मानित गरेका थिए ।

सन्दर्भ सामग्रीहरू
गोरखा दक्षिण बाहु
त्रिशक्ति पट्ट
सन् १९१८ मा जन्म
नेपाली इन्जिनियरहरू